open-index/open-wikipedia-markdown huggingface dataset:
Colin Groves

**Colin Peter Groves** (24 Jun 1942 – 30 November 2017) ialah seorang ahli biologi serta antropologi British-Australia. Groves merupakan professor antropologi biologi di Universiti Kebangsaan Australia di Canberra, Australia.

## References

## External links
*  The Colin Groves Pages (laman rosak: )
*  The Colin Groves Page (laman baharu)
Singapore Free Press

**The Singapore Free Press** ialah akhbar harian berbahasa Inggeris yang berpangkalan di Singapura.

## Sejarah
Akhbar ini menjadi akhbar berbahasa Inggeris kedua di Singapura yang diasaskan oleh William Napier, Edward Boustead, Walter Scott Lorrain dan George Drumgoole Coleman pada 1 Oktober 1835 dengan nama pada awalnya adalah "Singapore Free Press & Mercantile Advertiser". Napier menjadi pemimpin redaksi akhbar ini sehingga 1846 ketika beliau kembali ke Scotland. Abraham Logan kemudian mengambil alih akhbar ini pada tahun 1846 dan bertukar nama kepada "Free Press" selama dua puluh tahun ke depan. Saudaranya, James, menguruskan *[[Penang Gazette]]* yang menghasilkan "penyerbukan silang" antara kedua akhbar tersebut dan mereka tidak menyukai Syarikat Hindia Timur British. Free Press yang ketika itu diterajui oleh Jonas Daniel Vaughan, tetap beredar sehingga 1869 ketika terjadi persaingan dengan *[[The Straits Times]]* yang menyebabkan Free Press ditutup. Pada tahun 1884 akhbar ini kembali beredar di bawah Charles Buckley.

The Singapore Free Press akhirnya dibeli oleh “The Straits Times” dan dihidupkan semula dengan terbitan pertamanya sebagai akhbar harian pada 15 Mei 1946. Pembelian tersebut untuk mengatasi persaingan dengan *[[Malaya Tribune]]*, yang dilancarkab pada 1914. The Singapore Free Press kemudian bergabung dengan *[[The Malay Mail]]* pada 28 Februari 1962.

## Rujukan

## Pautan luar
* The ''Singapore Free Press'' article on National Library Board Singapore website
* Search digitised copies of Singapore newspapers from 1831–2009
Stampin (kawasan negeri)

**Stampin** () ialah kawasan negeri di dalam negeri Sarawak, Malaysia. Ia telah diwakili oleh Dewan Undangan Negeri Sarawak sejak tahun 1978 sehingga 1991 dan mula dipertandingkan pada tahun 1978. Kawasan ini dimandatkan mengembalikan seorang ahli kepada Dewan Undangan Negeri di bawah sistem undi pemenang undi terbanyak yang lalu.

Ahli Dewan Undangan Negeri yang terakhir berkhidmat di kawasan negeri Stampin ialah Tan Sri Datuk Amar Sim Kheng Hong (). Beliau mewakili parti Barisan Nasional selepas menang selepas bertanding dalam Pilihan raya negeri Sarawak 1987, dengan jumlah undian sebanyak 16,790.

## Sejarah
Sebelum ia dimansuhkan, kawasan pilihan raya negeri Stampin sepenuhnya terletak di dalam Kawasan Parlimen Bandar Kuching. Ia telah diciptakan pada tahun 1978 dari kawasan negeri Kuching Timur dan telah dimansuhkan pada tahun 1990. Kini, kawasan pilihan raya ini telah digantikan dengan Batu Lintang.

### Pilihan raya negeri Sarawak 1987
Kawasan pilihan raya negeri Stampin memiliki sebuah tempat untuk penamaan calon; ia terletak di Kuching Municipal Council Office (Tingkat Bawah) di Kuching, Sarawak. Sebanyak dua calon bertanding di DUN ini iaitu Sim Kheng Hong dari parti Parti Rakyat Bersatu Sarawak (BN-SUPP) dan Sim Keng Soon @ Sim Kwang Yang dari parti Parti Tindakan Demokratik (DAP). Tempat mengira-ngira undi ialah bertapak di Dewan Masyarakat Jalan Padungan. Kerusi DUN Stampin dimenangi oleh parti Barisan Nasional-Parti Rakyat Bersatu Sarawak.

## Sejarah perwakilan

## Keputusan pilihan raya

## Rujukan


## Pautan luar
*
Svetlana Savitskaya

**Svetlana Yevgenyevna Savitskaya** (; dilahirkan pada 8 Ogos 1948) merupakan bekas juruterbang Rusia dan kosmonaut Soviet yang terbang di atas kapal angkasa Soyuz T-7 pada tahun 1982 yang menjadikan sebagai wanita kedua di angkasa lepas. Pada misi 1984 Soyuz T-12, beliau menjadi wanita pertama yang terbang ke angkasa dua kali, dan wanita pertama yang melakukan jalan di atas angkasa.

Beliau telah menetapkan beberapa rekod dunia FAI sebagai juruterbang.

## Rekod dunia FAI

## Kepujian dan penghargaan

* Wira Kesatuan Soviet, dua kali (1982, 1984)
* Darjah Lenin, dua kali (1982, 1984)
* Darjah Lencana Kehormatan (1976)
* Pingat "Untuk Merit dalam Eksplorasi Angkasa" (12 April 2011) - untuk pencapaian besar dalam bidang penyelidikan, pengembangan dan penggunaan angkasa lepas, bertahun-tahun kerja jujur, aktiviti awam
* Gelaran kehormat "Juruterbang-Kosmonaut KRSS"
* Sarjana Sukan yang dihormati
* Pingat Emas dan FAI 18 darjah
* 16 pingat emas, sukan USSR
* Pingat khas untuk rekod dunia wanita kekal di angkasa
* Warganegara Kehormat Baikonur (1982) 

Savitskaya merupakan salah satu daripada lima kosmonaut yang dipilih untuk menaikkan bendera Rusia pada upacara pembukaan Sukan Olimpik Musim Sejuk Sochi 2014. 

Asteroid 4118 Sveta dinamakan bersempena namanya. 

## Lihat juga

* Senarai angkasawan wanita
*

## Rujukan

## Pautan luar

* 
* Temubual pendek sebelum pilihan raya 1995 Duma Negara
* 2010 Temubual bersama laman sesawang radio The Voice of Russia
Tarekat Syatariyah

**Tarekat Syatariyah** ialah salah satu tarekat tasawuf dalam Islam yang berasal dari Asia Selatan. Ia berasal dari Parsi pada kurun ke-15 masihi dan disempurnakan dan digagaskan di India. Semasa di peringkat awal di Iran dan Asia Tengah, tarekat ini dinamakan sebagai **Isyqiyah**. Tarekat ini turut berkembang di Hijaz dan Nusantara (Indonesia dan Terengganu, Malaysia). Perkataan *Syatar* () diambil dari nama pengasasnya, Syeikh Abdullah Shattar (meninggal dunia: 1406)

## Rujukan
Jack Carlin

**Jack Carlin** (lahir 23 April 1997) ialah pelumba basikal trek British, yang bertanding dalam acara pecut dan keirin. Pada, 2018 beliau memenangi pingat perak di Kejohanan Dunia 2018 dalam Pecut Individu dan Pecut Berpasukan serta memenangi pingat gangsa di Kejohanan Eropah 2018 dalam Keirin. Beliau merupakan juara bagi Eropah kategori bawah 23 tahun semasa untuk dua tahun berturut-turut dan Perak pada Kejohanan Trek Eropah UEC 2016 dalam pecut berpasukan.

## Rujukan
Pentadbiran Tentera (Jerman Nazi)

Semasa Perang Dunia II, Jerman Nazi mewujudkan pihak berkuasa ketenteraan di wilayah-wilayah taklukan yang mana dikenali sebagai **Pentadbiran tentera** atau **Pihak berkuasa pentadbiran tentera** (). Ini berbeza dengan *[[Reichskommissariat]]* yang dipimpin oleh para pegawai Parti Nazi. *Pentadbiran tentera* biasanya dipimpin oleh "panglima tentera" (, akronim rasmi *MilBfh.*).

## Lokasi
* Pentadbiran Tentera di Belgium dan Utara Perancis (Jerman: «Militärverwaltung in Belgien und Nordfrankreich»)
* Pentadbiran Tentera di Perancis (Jerman: «Militärverwaltung in Frankreich»)
* Pentadbiran Tentera di Greece (Jerman: «Militärverwaltung in Griechenland»)
* Pentadbiran Tentera  Luxembourg (Jerman: «Militärverwaltung Luxemburg»)
* Pentadbiran Tentera  di Serbia (Jerman: «Militärverwaltung in Serbien»)
* Pentadbiran Tentera  di Kesatuan Soviet (Jerman: «Militärverwaltung in der Sowjetunion»), dibahagikan kepada zon-zon Operasi («Operationszone Ost») betul-betul dibelakang barisan hadapan, dan Kawasan Tentera Darat Belakang («Rückwärtige Heeresgebieten») yang lebih jauh.
* Pentadbiran Tentera di Poland (Jerman: «Militärverwaltung in Polen»), kemudian dibahagikan kepada wilayah-wilayah yang diilhak terus kedalam Jerman, dan Kerajaan Am («Generalgouvernement»).

## Lihat juga
*Reichskommissariat
*Eropah taklukan Jerman

## Rujukan
Pisang air

***Typhonodorum*** atau **pisang air** adalah tumbuhan dari keluarga Keladian atau Araceae. ***Typhonodorum lindleyanum*** adalah spesies tunggal dalam genus tersebut dan termasuk dalam spesies akuatik.

Pisang air berasal dari Madagascar dan tersebar hingga ke Comoros, pantai timur Afrika, kepulauan Mascarene serta ditemui juga di Zanzibar dan Pulau Pemba.

## Gambaran
Para penggemar pisang air mengenali tumbuhan ini dengan sebutan ***giant Arum***, **Araceae raksasa**, **pisang berdaun talas** ataupun **Alokasi pisang** kerana bentuk batangnya yang mirip dengan batang pisang tetapi  berdaun seperti daun *[[Alocasia]]*.

Tumbuhan ini sangat mudah dikenali dari bentuknya yang menyerupai pohon pisang yang hidup di perairan.

Bentuk biji pisang air jelasnya adalah pipih dan berwarna coklat. Pembiakan dengan menggunakan biji merupakan cara yang paling mudah dalam memperbanyakkan pisang air. Pada satu tangkai buah terdapat 25-30 jumlah biji.

## Kegunaan
Pisang air memiliki potensi sebagai bahan makanan. Biji dan umbinya dapat dimakan. Daunnya pun sering digunakan sebagai tanaman hiasan. 

## Rujukan
Lasioideae

**Lasioideae** adalah subkeluarga tumbuhan berbunga dari keluarga Araceae. Tumbuhan dalam subfamili ini termasuklah pokok gegeli (*Lasia*) dan keladi duri (*Cyrtosperma*) yang dapat ditemukan di kawasan berair. Subfamili ini mengandungi sekurang-kurangnya 10 genus yang ditemui di seluruh dunia.

## Lihat juga
* Keladi
* Keladi hiasan
* Keladi kemoyang
* Keladi senduk
* Duri

## Rujukan
*Bown, Demi (2000). *Aroids: Plants of the Arum Family*. Timber Press. .
Frekuensi radio di Johor

Senarai Lengkap Frekuensi Radio di Johor, Malaysia

* FM Transmitter Location

Mersing, Kuala Rompin, Pekan | Bukit Tinggi
* 88.30 MHz - Minnal FM
* 89.10 MHz - Ai FM
* 90.10 MHz - Radio Klasik
* 90.90 MHz - Nasional FM
* 92.10 MHz - Johor FM
* 92.90 MHz - TraXX FM
* 102.50 MHz - Best FM

Johor Bahru dan Singapura | Gunung Pulai
* 87.80 MHz - Sinar
* 90.10 MHz - Hot FM
* 92.80 MHz - Zayan
* 94.60 MHz - Lite
* 95.40 MHz - MY
* 97.60 MHz - Hitz
* 98.40 MHz - Melody
* 99.10 MHz - Mix
* 99.90 MHz - 988 FM
* 101.10 MHz - Minnal FM
* 101.40 MHz - Suria
* 101.90 MHz - Johor FM
* 102.50 MHz - Fly FM
* 102.90 MHz - TraXX FM
* 103.70 MHz - Raaga
* 104.10 MHz - Best FM
* 104.50 MHz - Era
* 104.90 MHz - Ai FM
* 105.70 MHz - Nasional FM
* 106.20 MHz - IKIMfm
* 106.70 MHz - Radio Klasik
* 107.50 MHz - Bernama Radio

Taman Sentosa
* 105.30 MHz - Kool FM

Johor Bahru Metropolis Tower
* 103.30 MHz - Melody
Terung meranti

**Ranti**, **terung meranti** atau **tepung perat** (nama saintifik: *Solanum nigrum*)  adalah tumbuhan spesies keluarga Solanaceae.

Ranti serapan  turunan kata akar Proto-Austronesia **SameCi*.

## Botani
Pokok ranti berkayu atau renek hidup semusim atau tahunan, tergantung tempat hidupnya. Tumbuhan ini menyukai kawasan ladang atau kebun yang terang. Tingginya mencapai 120&nbsp;cm. Batangnya cenderung tidak berkayu, ditutupi rambut halus. Daunnya dapat mencapai panjang 7&nbsp;cm dan lebar 5&nbsp;cm, bercangap di tepinya, dan permukaannya dapat ditutupi rambut. Bunga tersusun dalam rangkaian menjambak berwarna putih kehijauan, dengan kepala sari kuning tegak, menutupi putiknya. Buahnya biasanya kecil, kurang dari satu cm diameternya, sewaktu muda berwarna hijau dan berangsur ungu pekat ketika masak.

Buah mengkal dan matang dapat mengandung racun, bergantung kepada galurnya. Buah ranti yang dapat dimakan berasal dari kultivar yang hanya mengandung racun dalam kadar yang rendah. Untuk itu, disarankan untuk tidak mengonsumsi buah ranti di sembarang tempat.

## Rujukan
Song (kawasan negeri)

**Song** () ialah kawasan negeri di dalam negeri Sarawak, Malaysia. Ia telah diwakili oleh Dewan Undangan Negeri Sarawak sejak tahun 1968 sehingga 1978 dan mula dipertandingkan pada tahun 1969. Kawasan ini dimandatkan mengembalikan seorang ahli kepada Dewan Undangan Negeri di bawah sistem undi pemenang undi terbanyak yang lalu.

Ahli Dewan Undangan Negeri yang terakhir berkhidmat di kawasan negeri Limbang ialah Ngelambong Banggau. Beliau mewakili parti Barisan Nasional selepas menang selepas bertanding dalam Pilihan raya negeri Sarawak 1974.

## Sejarah
Sebelum ia dimansuhkan, kawasan pilihan raya negeri Song sepenuhnya terletak di dalam Kawasan Parlimen Kapit. Ia telah diciptakan pada tahun 1968 dan telah dimansuhkan pada tahun 1974. Kini, kawasan pilihan raya ini telah digantikan dengan Katibas.

## Sejarah perwakilan

## Keputusan pilihan raya

## Rujukan


## Pautan luar
*
Tiram (kawasan negeri)

**Tiram** merupakan sebuah bahagian pilihan raya negeri di Johor, Malaysia yang mempunyai wakil di Dewan Undangan Negeri (DUN) Johor dengan kod N.40.

Kawasan DUN ini memberi mandat kepada seorang ahli Dewan Undangan Negeri di DUN Johor mengikut sistem undian terbanyak.

## Sejarah perwakilan

## Sejarah pilihan raya

## Rujukan
Zineb Oukach

**Zineb Oukach** (; ) merupakan seorang pelakon dan model yang berasal dari Casablanca, Maghribi.

## Kehidupan awal
Oukach dilahirkan dan dibesarkan di Casablanca, Maghribi. Pada tahun 2004 beliau berpindah ke Perancis, di mana dia belajar Ekonomi sebelum menghadiri Cours Florent untuk memberi tumpuan kepada kerjaya lakonannya.

## Filemografi
### Filem
* 2006: *Parfum de Mer*
* 2007: *[[Rendition]]*
* 2013: *[[The Wolf of Wall Street (filem 2013)|The Wolf of Wall Street]]*

### Televisyen
* *Black Dawn* (2011)
* *Alien Dawn* (2013)

## Pautan luar
* .
Fayçal Azizi

**Fayçal Azizi** (; ) merupakan seorang pelakon dan penyanyi yang berasal dari Tetouan, Maghribi.

## Diskografi
### K'lma Band
* *Werda ala Werda*
* *Kif Lmaani*
* *Elghorba*
* *Fik Ana Nehia*
* *Law Kan Triko Hwah*
* *Mata Nastarih*
* *Nadem*
* *Tkellem*

### Single
* *Hak a Mama* (2015)
* *Makayen Bass* (2016)
* *Meftah Leqloub* (2017)
* *Memlook* (2018)
* *Ana Mellit* (2018)
* *Qolli Alash Kwitini* (2019)
* *Kif mana* (2021)

## Filemografi
* 2010: Nassim Abassi's *Majid* 
* 2012: Mohamed Zineddaine's *Colère*, sebagai Fouad
* 2012-2017: Kaboul Kitchen (siri TV) di Canal+
* 2014: *Super Market* (siri TV) di Al Aoula
* 2015: Karim Boukhari's *The Wig* (filem pendek) 
* 2017: Maha Eltaîb's *W* (*Double V*), sebagai Mouhiz
* 2018: *Disk Hayati* (siri TV) di 2M Maroc
* 2019: *Moul Bendir* di 2M Maroc
* 2022: *Green Card* (Filem pawagam)

## Pautan luar
*
Timeless Temiar

***Timeless Temiar*** atau ***Kaum Temiar Asali*** ialah sebuah filem dokumentari Malaya 1956 arahan Mohd Zain Hussain terbitan Malayan Film Unit (MFU; kemudian dikenali sebagai Filem Negara Malaysia atau FNM). Dokumentari ini berkisarkan tentang kehidupan sosiobudaya suku orang asli Temiar di negeri Perak. Ia telah ditayangkan di luar negara dan memenangi pelbagai anugerah.

## Ringkasan
Kisah kehidupan orang asli Temiar dihutan rimba Malaya. Mereka tinggal dirumah panjang beramai ramai. Orang asli Temiar diketuai oleh seorang pawang berilmu tinggi. Penduduknya hidup dengan memakan sumber bahan hutan seperti memburu binatang dan bercucuk tanam.

*Timeless Temiar* dimulakan dengan visual Kuala Lumpur moden, dan kemudian beralih ke bandar Ipoh dengan bangunan yang lebih moden. Artis potret terkenal, (Dato’) Hossein Anas, yang pernah bekerja di MFU sebagai artis judul, kemudian bersama Jabatan Hal Ehwal Orang Asli, muncul di kamera merokok paip ikoniknya. Dia dilihat memandu dengan jip dan kemudian menaiki kapal menaiki sungai, menuju ke hutan. Visual itu disusun sehingga penonton asing dapat melihat bahawa Tanah Melayu sudah menjadi negara moden dan orang asli adalah mereka yang masih hidup secara tradisional di hutan.

## Penerbitan dan tema
*Timeless Temiar* diterbitkan dalam bentuk warna menerusi Eastman Color dan diproses di Denham Laboratories, England. Diarahkan oleh tokoh dokumentari negara, Mohd Zain Hussain, dokumentari ini dihasilkan dengan pembikinan dan penyampaian bentuk, struktur dan konteks dokumentari bukan konvensional. Menurut Ian Aitken, filem ini merujuk kepada konsepsi cerita rakyat kehidupan mereka termasuk rujukan kepada kosmologi semangat roh mereka.

## Keluaran
Filem ini ditayangkan pada 1956 dan berjaya menembusi pasaran antarabangsa apabila terpilih untuk diedarkan oleh Metro-Goldwyn-Mayer (MGM) untuk tayangan di pawagam di Amerika Syarikat dan Kanada. Ia juga pernah dipertontonkan di Marble Arch Cinema, London, England. Pada Julai 1957, *Timeless Temiar* dipertontonkan di Rex Theatre.

Bersempena dengan Sukan Komanwel ke-16 yang berlangsung dari 11 hingga 21 September 1998, filem ini (bersama-sama dengan 5 lagi filem dokumentari terbitan Filem Negara Malaysia) telah dipertontonkan di Festival Filem Komanwel yang berlangsung dari 11 hingga 15 September 1998.

Filem ini dipertontonkan sempena program Art Talk & Forum yang belangsung pada 10 Mac 2017 di Galeri Petronas yang turut dihadiri oleh Hassan Muthalib dan U-Wei Hj Saari.

## Kredit
Diperoleh dari catatan penerbitan.

* Fotografi: C.G. Wong
* Penyelia penerbitan: J.D. Davidson
* Penolong pengarah: Mohd Noor Ma'aris, J.J. Xavier
* Penyunting: Wong Khye Weng
* Bunyi: V.G. Bhaskaran
* Rakaman lokasi: Tan Kay Choon, Abd. Latiff Tamin
* Penulis: Noni Wright
* Suara latar: Anthony Schooling (tidak dikreditkan)
* Penerbit bersekutu: Ow Kheng Law
* Pengarah: Mohd Zain Hussain

## Anugerah

## Rujukan

## Pautan luar
*
Mohd Zain Hussain

**Mohd Zain Hussain**  (19 Jun 1921 – 10 Mac 1978), juga dikenali sebagai **Tuan Zain** merupakan seorang pengarah dan penerbit filem Malaysia. Beliau terkenal dengan hasil kerjanya bersama Filem Negara Malaysia (FNM) dan dikenali sebagai pelopor dokumentari negara, sekaligus diangkat sebagai "Tokoh Filem Dokumentari Malaysia".

## Kerjaya
Zain memulakan kerjaya ketenteraan pada 1939 dengan menyetai Royal Navy Volunteer Reserve. Beliau kemudian menjadi ahli Force 136 semasa Perang Dunia II tercetus dan turun dengan payung terjun bersama beberapa anggota lain di Grik, Perak, seterusnya dipilih sebagai anggota penting dalam Force 136 yang berjuang menentang tentera Jepun.

Pada tahun 1947, Zain mengetuai perarakan laluan oleh Kontinjen Angkatan Bersenjata Malaya di London dan dianugerahkan sebagai Anggota Empayar Britain (MBE). Pada tahun yang sama, Zain menyertai Malayan Film Unit (MFU; kemudian dinamakan Filem Negara Malaysia) sebagai perakam suara, kemudian dipindahkan ke Jabatan Kamera sebagai jurukamera. Antara filem terawal yang difoto olehnya ialah *The Kinta Story* pada tahun 1949, arahan H.W. Govan, yang merupakan ketua pertama MFU.

Dari 1963 sehingga 1971, beliau memegang jawatan sebagai Ketua Pengarah di Filem Negara Malaysia. Dalam tempoh ini, banyak filem diterbitkan di bawah pentadbiran Zain bagi menyokong usaha kerajaan untuk membangunkan negara dalam tempoh dekad pasca-Merdeka.

## Kematian
Zain meninggal dunia pada 10 Mac 1978 akibat serangan jantung pada usia 57 tahun semasa memandu untuk ke pejabatnya. Pada 1 Januari 2013, hampir 35 tahun selepas kematiannya, beliau dianugerahkan Tokoh Dokumentari sempena Anugerah Filem Dokumentari Malaysia 2013 anjuran Perbadanan Kemajuan Filem Nasional Malaysia (FINAS).

## Filemografi
* *Before The Wind* (1953)
* *Hassan's Homecoming* (1953)
* *[[Timeless Temiar]]* (1956)
* *Safar* (1962)
* *[[Mata Permata]]* (1964)
* *Berkhidmat Memimpin Umat* (1966)
* *To Regret Is Already Too Late* (1966)
* *1st Asian Highway Motor Rally* (1969)

## Rujukan
Matthew Glaetzer

**Matthew Glaetzer** (lahir 24 Ogos 1992) ialah pelumba basikal trek Australia.

## Kerjaya
Beliau bersaing dalam acara pecut berpasukan pada Sukan Olimpik Musim Panas 2012, dan memenangi Kejohanan Dunia 2012 dalam acara sama bersama Scott Sunderland dan Shane Perkins.

Glaetzer mewakili Australia dalam Pecut Lelaki, Keirin Lelaki, dan acara Pecut Berpasukan Lelaki di Olimpik Musim Panas 2016 di Rio de Janeiro, Brazil.

Pada 12 November 2017, di pertandingan Piala Dunia di Manchester, Glaetzer menjadi penunggang pertama yang pernah memecahkan waktu 1:00 minit untuk percubaan masa 1 km, di Velodrome bertaraf lautan.

Pada Sukan Komanwel 2018, Glaetzer memenangi pingat emas dalam acara keirin lelaki. Beliau kemudian tersingkir daripada acara pecut lelaki di suku akhir. Keesokan harinya, beliau memenangi emas dalam acara percubaan masa 1 km lelaki.

Di Sukan Olimpik Musim Panas 2020, Glaetzer mengundang kontroversi semasa peringkat akhir acada Keirin apabila beliau membenarkan jurang yang besar antara Jason Kenny dari Great Britain dan seluruh pelumba yang lain.

## Kehidupan peribadi
Glaetzer merupakan seorang Kristian. Beliau menyatakan bahawa dirinya telah menjadi seorang Kristian sepanjang hidupnya, tetapi hanyut kerpecayaan dari Tuhan semasa zaman remaja akibat kecederaan. Beliau mendedikasikan semula hidupnya kepada Tuhan di sebuah kem yang dijalankan oleh gereja tempatan. Beliau juga berkata Tuhan memberinya hadiah dalam sukan berbasikal. Glaetzer mengetuai kumpulan belia di Influencers Church di Paradise, Adelaide.

## Rujukan

## Pautan luar
*Profil London 2012 
*Profil pasukan Olimpik Australia
Itihasa

Itihāsa (bahasa Sanskrit) merujuk kepada epik-epik Ramayana dan Mahabharata yang berasal dari negara India.  

Sebuah itihāsa menceritakan suatu kisah zaman silam, dan yang telah diturunkan secara lisan sejak turun-temurun. Dengan peredaran masa, kisah-kisah ini telah ditulis. Secara kebetulan, kedua-dua Mahabharata dan Ramayana telah ditulis oleh saksi dan seorang watak dalam epik-epik tersebut. Penulis Ramayana ialah Valmiki dan Mahabharata direkodkan oleh Vyasa. Sehingga kini, kedua-dua epik ini telah mempengaruhi hampir semua bidang kesenian India, seperti kesusasteraan seperti puisi dan sajak, seni lukisan, seni tarian, seni muzik, seni lakonan dan pementasan.  

## Etimologi
Dalam bahasa Sanskrit terma *itihāsa* इतिहास berasal daripada perkataan *iti ha āsa* इति ह आस, yang bermaksud "maka, demikian ia berlaku". 

Menurut definisi yang diberikan oleh beberapa teks Sanskrit, sesuatu Itihāsa perlu mengandungi topik-topik berkaitan Purusartha iaitu Dharma (kebaikan), artha (kekayaan), kama (keinginan), dan Moksha (kebebasan). Ini lazimnya dilakukan secara penceritaan peristiwa-peristiwa yang berlaku pada zaman purba.  

Perkataan 'Itihāsa' dan 'Purana' telah kerap kali disebut dalam teks-teks Veda (contohnya, *[[Atharva Veda|Atharvaveda]]* 15.6.4; Satapatha Brahmana 13.4.3.12; *[[Brihadaranyaka Upanishad]] (*2.4.10).

## Pautan Luar
1, *A Concise Encyclopaedia of Hinduism*, Swam Harshananda (2007), Ramakrishna Math Bangaluru, 

## Rujukan
Pertubuhan Iban Muslim Kuala Lumpur

Pengenalan 
Pertubuhan Iban Muslim telah ditubuhkan di Semenanjung Malaysia bagi menjaga kebajikan Iban yang beragama Islam. Pertubuhan ini dijalankan oleh beberapa professional berbangsa Iban. Kebanyakkan ahli pertubuhan ini adalah terdiri daripada mereka yang mempunyai kerjaya yang baik. Pertubuhan ini juga dikenali sebagai Iban Muslim Group Kuala Lumpur (IMG-KL) yang berdaftar dengan Suruhanjaya Pertubuhan di Malaysia. Pertubuhan ini banyak menyumbang terhadap perkembangan Islam di Malaysia yang giat beroperasi di Kuala Lumpur.    

Pertubuhan ini diasaskan bagi membantu muallaf Iban untuk mengukuhkan lagi pemahaman terhadap Islam. Kumpulan ini aktif membantu muallaf yang berada jauh di luar bandar dan sukar untuk dihubungi oleh NGO yang lain.   

= Aktiviti Pertubuhan =

* Membantu muallaf Iban Muslim
* Membuat terjemahan berkaitan dengan Islam dalam Bahasa Iban
* Mengadakan Kelas Online 
* Memberi sokongan moral kepada saudara  baru. 

= Rujukkan =
Jean Nicot

**Jean Nicot de Villemain** (, 1530 - 4 Mei 1604) adalah diplomat dan sarjana Perancis.

Beliau terkenal kerana memperkenalkan tanaman tembakau ke Perancis setelah kembali dari Portugal pada tahun 1559 atas suruhan Raja Charles IX untuk merundingkan perkahwinan Puteri Margaret dari Valois dengan Raja Sebastião dari Portugal. Pengambilan tanaman ini yang dipercayai dapat membantu melindungi dari penyakit terutama semasa wabak; maka ia diterapkan dalam simpanan ubat kerabat wangsa Medici baginda. Tumbuhan tembakau ini diberi nama *Nicotina* atas sumbangan ini oleh Carl Linnaeus, bahan penagih nikotin yang diperoleh dari tumbuhan ini turut terlanjut dari penamaan ini.

Beliau turut menyusun salah satu kamus bahasa Perancis pertama iaitu *Thresor de la langue françoyse tant ancienne que moderne* yang terbit tahun 1606.

## Rujukan
Mira Bai

**Meera**, lebih dikenali sebagai **Mirabai** merupakan seorang penyair yang alim pada abad ke-16 yang menyanyikan banyak lagu-lagu suci agama Hindu. Beliau merupakan tokoh yang paling hebat pada zaman Gerakan Bhakti di India - suatu gerakan agama Hindu untuk membangkitkan, membangunkan dan menyatukan orang biasa dan golongan kerabat diraja dengan kuasa kesaktian cinta ketuhanan.

## Sejarah
Mira Bai adalah puteri Ratan Singh dari Kudki, sebuah kampung di Rajasthan. Ketika masih berumur tiga tahun, beliau telah amat tertarik dengan arca Giridhar (Sri Krishna) yang diberikan kepadanya oleh seorang Sadhu (orang alim). Ketika Mira berumur lima tahun, beliau menyaksikan suatu perarakan perkahwinan di hadapan rumahnya. Dengan penuh beria-ia, Mira menyoal ibunya, "Siapakah bakal pengantin lelaki saya, ibu?" Dengan bersenyum, ibunya menjawab bahawa Giridhar akan menjadi pengantin lelakinya. Kata-kata ini terpahat dalam hati Mira. Ketika Mira berusia lapan tahun, ibunya meninggal dunia. 

## Karya-karya
Beberapa lagu-lagu Mira Bai masih popular di India sebagai llagu-lagu suci atau Bhajan. Lagu-lagu Mira mempunyai maksud falsafah yang mendalam. Antara puisi terkenal Mira ialah "*Paayoji maine Ram Ratan dhan paayo*" (पायो जी मैंने राम रतन धन पायो।, "Aku telah diberkati dengan restu kekayaan Rama". Puisi-puisi Mira adalah dalam bahasa Rajasthani.

## Lihat juga
* Ānḍāḷ 
* Vaishnavisme
* Sri Sarada Devi

## Bacaan lanjut
* Robert Bly dan Jane Hirshfield (2004), Mirabai: Ecstatic Poems, Beacon Press, 
* Chaturvedī, Ācārya Parashurām(a), Mīrāŉbāī kī padāvalī, (edisi 16)
* Goetz, Hermann, Mira Bai: Her Life and Times, Bombay 1966
* Levi, Louise Landes. Sweet on My Lips. The Love Poems of Mira Bai.  Cool Grove PrBrooklyn NY,1997,2003,2016
* Mirabai: Liebesnärrin. Die Verse der indischen Dichterin und Mystikerin, 2006 ()
* Hawley, John Stratton. The Bhakti Voices: Mirabai, Surdas, and Kabir in Their Times and Ours, Oxford 2005.
* Sethi, V.K.: Mira—The Divine Lover; Radha Soami Satsang Beas, Punjab, India; 1988
* 

## Pautan luar
* 
*Mīrābāī and Her Contributions to the Bhakti Movement, S. M. Pandey and Norman Zide (1965), History of Religions, Vol. 5, No. 1, pages 54–73
*Mirabai in Rajasthan, Parita Mukta (1989)
*Feminist and Non-Western Perspectives in the Music Theory Classroom: A Study of John Harbison's "Mirabai Songs, Amy Carr-Richardson (2002), College Music Symposium, Vol. 42, pages 20–36
*Without Kṛṣṇa There Is No Song, David Kinsley (1972), History of Religions, Vol. 12, No. 2, pages 149-180
*"By the Sweetness of the Tongue": Duty, Destiny, and Devotion in the Oral Life Narratives of Female Sādhus in Rajasthan, Antoinette E. DeNapoli (2009), Asian Ethnology, Vol. 68, No. 1, pages 81–109

## Rujukan
Chia Chin Shin

Yang Berhormat Datuk Sri **Chia Chin Shin** (; 4 November 1922 – 2005) ialah seorang ahli politik Malaysia. Beliau juga merupakan seorang Ahli Dewan Undangan Negeri untuk kawasan DUN Miri setelah menang dalam pilihan raya negeri Sarawak 1969. Chia Chin Shin telah menjadi ADUN Miri selama tiga persidangan pilihan raya di Sarawak.

## Kerjaya politik
Selepas pembetukan Malaysia yang menggabungkan Persekutuan Tanah Melayu, Sabah, Singapura dan Sarawak, Chia Chin Shin telah terpilih menganggotai Dewan Rakyat bermula Mei 1964, mewakili Sarawak.

Chia Chin Shin mula bertanding atas tiket Parti Perikatan pada tahun 1969 di kawasan pilihan raya negeri Miri dengan status menang dan telah menewaskan empat calon yang bertanding di kawasan tersebut iaitu Lau Siu Wai dan Kepol Samat dari parti Bebas, Yang Siew Siang dari Parti Rakyat Bersatu Sarawak (SUPP) dan John Leong Chee Yun dari Parti Kebangsaan Sarawak (SNAP). Pada pilihan raya berikutnya iaitu pada 1974 dan 1979, beliau kekal menang dalam kawasan Miri tetapi berlainan parti iaitu Barisan Nasional (SUPP). Chia Chin Shin telah tewas dalam pilihan raya negeri Sarawak 1983 dan kerusi DUN Miri berjaya dirampas oleh Datuk Patinggi George Chan Hong Nam.

Beliau juga menyertai pilihan raya umum Malaysia 1978. Chia Chin Shin bertanding atas tiket parti Barisan Nasional di kawasan Parlimen Lambir (sebelum ini dikenali sebagai Miri-Subis dan kini dikenali sebagai Miri), sungguhpun begitu beliau telah tewas oleh peguam muda, Raymond Szetu Mei Thong dari Sarawak People Organisation (SAPO).

## Kehidupan peribadi
Beliau dilahirkan pada 4 November 1922 di Miri, Sarawak dan kediamannya juga terletak di tempat kelahirannya.

## Keputusan pilihan raya

## Penghormatan
* 
** Pingat Peringatan Malaysia (P.P.M) (1965).
* 
** Panglima Negara Bintang Sarawak (P.N.B.S)

## Rujukan


## Pautan luar
* 
*
Senai (kawasan negeri)

**Senai** merupakan sebuah bahagian pilihan raya negeri di Johor, Malaysia yang mempunyai wakil di Dewan Undangan Negeri (DUN) Johor dengan kod N.52.

Kawasan DUN ini memberi mandat kepada seorang ahli Dewan Undangan Negeri di DUN Johor mengikut sistem undian terbanyak.

## Sejarah perwakilan

## Sejarah pilihan raya

## Rujukan
Aktivisme Internet

**Aktivisme Internet** ialah penggunaan alatan teknologi komunikasi elektronik seperti media sosial dan e-mel dalam pelbagai bentuk aktivisme untuk membolehkan komunikasi yang lebih pantas dan berkesan oleh gerakan sivil, penyampaian maklumat secara efektif kepada kelompok besar dan terkhusus. Teknologi Internet digunakan bagi kutipan dana khalayak, pembangunan masyarakat, pelobian, dan pengurusan organisasi. Kempen aktivisme digital merupakan "usaha awam yang teratur yang membuat tuntutan kolektif terhadap pihak berkuasa sasaran, di mana pemula atau penyokong sivil menggunakan media digital." Penyelidikan telah mula menghurai secara khusus bagaimana kumpulan aktivis serta penyokong di tempat-tempat seperti Amerika dan Kanada menggunakan media sosial untuk mencapai objektif aktivisme digital.

Aktivisme Internet telah menyebabkan peningkatan tindakan kolektif dalam kalangan masyarakat seperti yang diketengahkan oleh Postmes dan Brunsting (2002), yang menemui kecenderungan dalam kalangan pengguna Internet untuk bergantung pada keanggotaan kumpulan yang diinternalisasi serta identiti sosial untuk mencapai penglibatan sosial secara dalam talian. Internet "dibuat khusus kepada gerakan populis dan pemberontak," kata Joe Trippi yang menguruskan kempen kepresidenan Howard Dean pada 2004.

## Rujukan
Pangkalan data Beilstein

**Pangkalan data Beilstein** ialah sebuah pangkalan data dalam bidang kimia organik dengan setiap sebatian diwakili oleh Nombor Pendaftaran Beilstein. Pangkalan data ini merangkumi bahan-bahan ilmiah dari 1771 hingga sekarang dan mengandungi maklumat yang disahkan melalui eksperimen mengenai berjuta-juta tindak balas kimia dan bahan dari terbitan ilmiah asli. Pangkalan data elektronik diterbitkan daripada *Handbuch der Organischen Chemie* (Buku Panduan Kimia Organik Beilstein), yang diasaskan oleh Friedrich Konrad Beilstein pada tahun 1881, tetapi telah dilancarkan dalam talian dengan sejumlah nama yang berbeza, termasuk Crossfire Beilstein. Sejak 2009, kandungannya telah dikendalikan dan diedarkan oleh Elsevier Information Systems di Frankfurt dengan nama produk "Reaxys".

Pangkalan data ini mengandungi maklumat mengenai tindak balas, bahan, struktur dan sifat sebatian. Kira-kira 350 bahagian yang mengandungi data kimia dan fizikal (seperti takat lebur dan indeks biasan) tersedia untuk setiap bahan. Rujukan kepada bahan ilmiah di mana tindak balas atau data bahan dihuraikan juga diberikan.

Kandungan Beilstein yang disediakan melalui Reaxys dilengkapi dengan maklumat yang diambil dari Gmelin (yang memberikan akses ke pangkalan data Gmelin), repositori maklumat organologam dan anorganik yang sangat besar, serta maklumat yang diambil dari Pangkalan Data Kimia Paten. Tanda dagang berdaftar Reaxys dan pangkalan data itu sendiri dimiliki dan dilindungi oleh Elsevier Properties SA dan digunakan di bawah lesen.

## Rujukan
Pandemik COVID-19 di Persekutuan Mikronesia

Kes pertama jangkitan COVID-19 di Persekutuan Mikronesia telah dicatatkan pada 8 Januari 2021. Sehingga kini, hanya satu kes dicatatkan menjadikannya salah satu negara yang bebas dari Pandemik COVID-19.

## Garis masa

### Februari 2020
Pada 3 Februari 2020, David W. Panuelo, Presiden Persekutuan Mikronesia, telah menandatangani deklarasi yang melarang warganegara Persekutuan Mikronesia daripada melancong ke China dan negara lain yang terjejas akibat Pandemik COVID-19. 

### Mac 2020
Pada 5 Mac 2020, Persekutuan Mikronesia telah memperkenalkan larangan perjalanan yang lebih ketat, melarang sesiapa sahaja yang telah berada di China sejak Januari 2020 atau berada di negara lain yang terjejas dalam 14 hari terakhir daripada memasuki Persekutuan Mikronesia. Semua sekolah juga diarah tutup bermula 18 Mac.

### Januari 2021
Pada 8 Januari 2021, Persekutuan Mikronesia telah merekodkan kes pertama jangkitan COVID-19 melibatkan seorang anak kapal *MV Chief Mailo* yang sedang dalam perjalanan pulang berdekatan Pohnpei dan berada dalam pengasingan.

Pada akhir Januari, kes tersebut telah disahkan negatif COVID-19 selepas dikenakan ujian antibodi dan antigen. Kes ini dianggap sebagai "kes bersejarah", yang bermaksud kebimbangan individu mempunyai COVID-19 pada masa lalu mungkin sebelum Oktober 2020 dan tidak mempunyai simptom COVID-19 semasa menjalani ujian saringan.

## Rujukan
Jordan Pickford

**Jordan Lee Pickford** (lahir 7 Mac 1994) adalah seorang pemain bola sepak profesional Inggeris yang bermain sebagai penjaga gol untuk kelab Everton dan pasukan kebangsaan England.

Pickford sebelum ini pernah bermain untuk akademi, simpanan, dan pasukan senior Sunderland di samping beberapa pinjaman di Darlington, Alfreton Town, Burton Albion, Carlisle United, Bradford City dan Preston North End. Dia menyertai Everton dengan bayaran sebanyak £ 25 juta pada bulan Jun 2017.

Pickford pernah mewakili England di bawah 16 tahun, bawah 17 tahun, bawah-18, bawah-19, bawah-20 dan bawah-21. Dia membuat penampilan sulung untuk pasukan kebangsaan England pada November 2017 dalam perlawanan persahabatan menentang Jerman. Dia adalah penjaga gawang utama England di Piala Dunia FIFA 2018, di mana skuad England tersebut mara ke separuh akhir buat kali pertama sejak tahun 1990.

## Rujukan

## Pautan luar

*Profile di laman web Everton F.C. 
*Profile di laman web 'Football Association'
*
Pangkalan data Gmelin

**Pangkalan data Gmelin** ialah sebuah pangkalan data bagi kumpulan sebatian organologam dan anorganik yang dikemas kini setiap suku tahun. Pangkalan ini berdasarkan penerbitan Jerman, *Gmelins Handbuch der anorganischen Chemie* ("Buku Panduan Kimia Inorganik Gmelin") yang pada awalnya diterbitkan oleh Leopold Gmelin pada 1817; edisi tercetak terakhir (edisi kelapan) muncul pada tahun 1990-an.

Pangkalan data pada masa ini mengandungi setiap sebatian serta tindak balas yang ditemui dari 1772 hingga 1995 dengan jumlah 1.5 juta sebatian dan 1.3 juta tindak balas yang berbeza, dengan lebih daripada 85,000 tajuk, kata kunci dan abstrak. Pangkalan Gmelin mempunyai lebih daripada 800 bahagian data yang berbeza mengenai subjek seperti maklumat elektrik, magnetik, termal, kristal dan fisiologi sebatian.

Pangkalan data Gmelin kini dikendalikan oleh Elsevier MDL. Ini adalah pangkalan data saudara pangkalan data Beilstein yang terbabit dengan bahan kimia organik serta tindak balas berkaitan; kedua-dua pangkalan data kini menjadi sebahagian daripada sistem Reaxys.

## Rujukan
Pandemik COVID-19 di Kepulauan Marshall

Kes pertama jangkitan COVID-19 di Kepulauan Marshall direkodkan pada 28 Oktober 2020. Sehingga kini hanya empat kes sahaja yang dilaporkan dengan tiga kes yang lain direkodkan pada 17 November 2020.

## Garis masa

### Mac 2020
Kerajaan Kepulauan Marshall telah menutup sempadan negara dengan ketat bermula pada awal Mac 2020, bagi menghalang jangkitan COVID-19 dari merebak di negara itu.

### Jun 2020
Sejak Jun 2020, sekatan yang telah dilaksanakan di Kepulauan Marshall telah dilonggarkan sedikit dengan membenarkan kemasukan segelintir individu yang kebanyakannya merupakan petugas di pangkalan tentera Amerika Syarikat. Mereka perlu dikuarantin ketat selama tiga minggu sebaik sahaja tiba di negara itu.

### Oktober 2020
Pada 28 Oktober 2020, Kepulauan Marshall telah merekodkan kes pertama jangkitan COVID-19 melibatkan antara dua pasukan pengawal askar Amerika Syarikat, yang merupakan antara 300 warga Kepulauan Marshal di luar negara yang dihantar pulang.

Dua orang anggota yang tiba di sebuah lapangan terbang Amerika Syarikat di Kwajalein itu telah disahkan negatif virus itu di Hawaii seminggu sebelum ketibaan mereka. Jawatankuasa bencana Kepulauan Marshall telah mengatakan bahawa tiada ancaman penularan di dalam komuniti masyarakat dan tiada penutupan yang akan dilaksanakan sehingga pemberitahuan lebih lanjut.

### November 2020
Pada 17 November, tiga lagi kes direkodkan di Kepulauan Marshall menjadikan jumlah kes meningkat kepada empat. Tiga kes itu merupakan antara dua kumpulan terakhir dari Amerika Syarikat yang tiba di Kepulauan Marshall.

Semua kes itu telah dikuarantin di pusat pangkalan tentera Amerika Syarikat di Kwajalein. Presiden Kepulauan Marshall, David Kabua mengatakan bahawa kes-kes ini merupakan "kes sempadan", yang bermaksud mereka telah dikuarantin dan tiada hubungan dengan komuniti masyarakat.

## Rujukan
Orang Taíno

**Orang Taíno** adalah kelompok etnik peribumi yang menduduki rantau kepulauan Caribbean terutamanya di sebahagian besar pulau Cuba serta pulau-pulau Hispaniola, Jamaica dan Puerto Rico, kepulauan Bahamas, dan utara kawasan Antillen Kecil. Masyarakat ini merupakan tamadun manusia pertama yang ditemukan di Dunia Baru oleh manusia dari dunia Lama semasa pelayaran diketuai Christopher Columbus dari Eropah pada tahun 1492. Mereka menuturkan bahasa Taíno.

Orang-orang Sepanyol menaklukkan pelbagai wilayah dihuni orang Taíno dari akhir abad ke-15 hingga awal abad ke-16; penaklukan dilakukan mereka ke atas tanah-tanah diterokai membinasakan orang Taíno sepertimana dicatatkan beberapa cendekiawan kontemporari. Kaum lelaki Taíno terutamanya dipaksa mengusahakan ladang dan lombong emas sehingga tanah asal ditinggalkan tanpa ada sesiapa lain yang mampu mengusahakan tanaman sumber makanan setempat. Sejak akhir abad ke-20, terdapat penemuan yang disimpulkan kebanyakan sarjana kebanyakan penduduk Taíno mati akibat ketiadaan daya lali terhadap penyakit-penyakit berjangkit terbawa dari kalangan orang Eropah: suatu wabak cacar yang merebak di Hispaniola pada tahun 1518-1519 membunuh hampir 90% bangsa Taíno yang masih hidup di pulau itu.

Orang-orang Taíno yang masih terselamat ini ada berkahwin campur dengan masyarakat Eropah penjajah dan orang Afrika yang dibawa ke rantau ini sebagai hamba menjadi sebahagian daripada masyarakat jajahan Sepanyol. Banyak penduduk Puerto Rico, Cuba dan Republik Dominica mempunyai susur galur keturunan Taíno melalui tinggalan genetik mitokondrion dari sebelah ibu. Kesedaran terhadap warisan budaya Taíno mula dikembangkan semula pada sekitar 1840 di kawasan-kawasan jajahan yang memuncak pada tahun 1960-an dengan giatnya gerakan memperjuangkan hak sama rata hidup bangsa-bangsa kulit hitam dan asli Amerika Syarikat.

## Rujukan

;Sumber utama
* 
* 
*
Mason Mount

**Mateo Mejia** (lahir 10 Januari 1999) ialah seorang pemain bola sepak profesional yang bermain untuk real madrid cf. real madrid cf 2025.manchester united 2022-2023.sevilla 2024-2025.dia ialah pemain negara colombia seorang lelaki

## Rujukan

## Pautan luar

* Profile di laman web Chelsea F.C.
* Profile di laman web 'Football Association'
*
Maling (kawasan negeri)

**Maling** () ialah kawasan negeri di dalam negeri Sarawak, Malaysia. Ia telah diwakili oleh Dewan Undangan Negeri Sarawak sejak tahun 1978 sehingga 1991 dan mula dipertandingkan pada tahun 1979. Kawasan ini dimandatkan mengembalikan seorang ahli kepada Dewan Undangan Negeri di bawah sistem undi pemenang undi terbanyak yang lalu.

Ahli Dewan Undangan Negeri yang terakhir berkhidmat di kawasan negeri Stampin ialah Dr Wong Soon Kai. Beliau mewakili parti Barisan Nasional selepas menang selepas bertanding dalam pilihan raya negeri Sarawak 1987 dengan jumlah undian sebanyak 19,239. Beliau juga turut menjadi ADUN Maling selama tiga penggal pilihan raya negeri Sarawak.

## Sejarah
Sebelum ia dimansuhkan, kawasan pilihan raya negeri Maling sepenuhnya terletak di dalam Kawasan Parlimen Sibu. Ia telah diciptakan pada tahun 1978 dan telah dimansuhkan pada tahun 1991. Kini, kawasan pilihan raya ini telah digantikan dengan Bukit Assek.

### Pilihan raya negeri Sarawak 1987
Kawasan pilihan raya negeri Maling memiliki sebuah tempat untuk penamaan calon; ia terletak di Bilik Mesyuarat No. 1 Majlis Perbandaran Sibu du Sibu, Sarawak. Sebanyak dua calon bertanding di DUN ini iaitu Wong Soon Kai dari parti Parti Rakyat Bersatu Sarawak (BN-SUPP) dan Ling Siew Ming  dari parti Parti Tindakan Demokratik (DAP). Tempat mengira-ngira undi ialah bertapak di Dewan Persidangan Perpustakaan, Majlis Perbandaran Sibu, Drive 5, Brooke Drive. Kerusi DUN Maling dimenangi oleh parti Barisan Nasional-Parti Rakyat Bersatu Sarawak.

## Sejarah perwakilan

## Keputusan pilihan raya

## Rujukan


## Pautan luar
*
Marcel Sabitzer

**Marcel Sabitzer** (lahir 17 Mac 1994) ialah seorang pemain bola sepak profesional Austria yang bermain sebagai pemain tengah untuk kelab Bundesliga, Borussia Dortmund, di mana beliau merupakan kapten pasukan, dan pasukan kebangsaan Austria.

## Rujukan

## Pautan luar

*
Hutang 2D

***Hutang 2D*** ialah sebuah filem aksi komedi Malaysia 2021 arahan Irwan Rauf dan Eric Fuzi. Filem ini memulakan tayangan di Astro First pada 5 Ogos 2021.

## Plot
Mengisahkan tentang Ayie, Seorang pelukis komik webtoon dan budak flat Yang kuat berangan dan bersifat pengecut hidup sederhana dengan ayahnya, Pak Jie selepas kematian ibunya. Namun segala hasil usahanya dipandang rendah oleh Pak Jie. Itu membuatkan hidup Ayie diselubungi kesedihan. Tabiat ayahnya Yang suka berjudi dan menipu duit orang membuatkan mereka diburu oleh penjahat bernama Farhan dan Kit.

Pada masa yang sama, Ayie juga menaruh perasaannya terhadap Shima, gadis Yang tinggal bersebelahan rumahnya.

Suatu hari, Ayie didatangi seorang lelaki misteri bernama Gua Mambang. Lelaki tersebut memberikan Ayie sebuah tablet ajaib Yang mampu membuatkan semua lukisannya menjadi nyata. lalu Ayie mencipta pelbagai geng baharu dengan kuasa tersendiri dan sejak itu Ayie dan gengnya memulakan pengembaraan untuk menyelamatkan ayahnya dan gadis Yang diminatinya, Shima.

## Pelakon
* Ayie Elham sebagai Ayie
* Baby Shima sebagai Shima
* Ropie Cecupak sebagai Pak Jie
* Eric Fuzi sebagai Eric
* Akram K sebagai Akram 
* Amir sebagai Amir 
* Falique sebagai Falique 
* Zai Hamzah sebagai Achoi
* Black Hanifah sebagai Farhan 
* Wafiy sebagai Kit 
* Ogy Ahmad Daud sebagai Mak Ima 
* Altimet sebagai Gua Mambang
* Danish Daniel @ Coki sebagai Aiman

## Runut Bunyi
* Hutang - Floor 88
* Yang benar - Floor 88
* Yang benar (Duet) - Ayie Elham, Baby Shima
* Zalikha - Floor 88
* Aqilah - Floor 88
* Pura-Pura Bujang - Baby Shima
* Jaga-Jaga - Azarra Band, Beby Acha
* Ku Ingin - Floor 88
* Suaramu Syairku - Harry Khalifah

## Penerbitan
Penggambaran dijalankan Di sekitar Jalan Kuchai Lama,Kuala Lumpur Dan Sungai Buloh,Selangor pada Julai 2020 dimana Perintah Kawalan Pergerakan Pemulihan (PKPP) dilaksanakan Dan melonggarkan Perintah berkurung sekaligus membenarkan aktiviti tidak terkecuali penggambaran filem Dan drama.

## Rujukan

## Pautan luar
*
Persatuan Cina Sarawak

**Persatuan Cina Sarawak** (**SCA**) merupakan sebuah parti politik di negeri Sarawak, Malaysia.

## Sejarah
Parti ini ditubuhkan pada Julai 1962 oleh sekumpulan peniaga Cina yang kebanyakannya berpendidikan Inggeris, dengan para pemimpinnya sebahagian besarnya dari Kuching dan Sibu. Mencontohi Persatuan Cina Malaysia, keanggotaannya terhad kepada etnik Cina yang tinggal di Sarawak dan tujuan penubuhan parti adalah untuk mengemukakan pandangan warga Cina yang kurang radikal berbanding apa yang dibawa oleh Parti Rakyat Bersatu Sarawak (SUPP).

Selaku parti anggota Perikatan cabang Sarawak, SCA memenangi dua kerusi dalam pilihan raya 1969, dan dua daripada tiga kerusi yang ditandinginya dalam pilihan raya negeri 1970. Parti ini dibubarkan pada tahun 1973 berdasarkan hasil perjanjian antara Perikatan dan SUPP.

## pilihan raya pusat

## pilihan raya negeri

## Rujukan
Dolar Sepanyol

**[[Dolar]] Sepanyol** (, , ,  atau ; ) adalah duit syiling perak berukuran diameter kira-kira  dengan nilai bersamaan lapan keping real Sepanyol. Ia dicetak pihak Empayar Sepanyol berikutan suatu perombakan dasar kewangan yang dilakukan serata jajahan-jajahannya pada tahun 1497.

Kepingan ini sangat digemari dalam urus niaga kerana sifat dan rupa wang dikilang yang malar dan seragam. Mata wang ini digunakan secara meluas sebagai suatu mata wang sedunia terutamanya di Eropah, benua-benua Amerika dan Timur Jauh pada akhir abad ke-18. Unit ini mengilham banyak mata wang moden yang sedia ada termasuk yen Jepun, yuan Cina, dolar-dolar Amerika Syarikat dan Kanada, pelbagai jenis unit peso termasuklah wang ringgit di alam Melayu. Simbol "$" yang berkaitan dengan wang turut datang dari rupa yang dicetak pada kepingan wang dolar ini.

## Rujukan
Media Prima Audio

**Media Prima Audio** (dahulunya **Rangkaian Radio Media Prima** dan kemudian **Ripple**) juga disingkatkan sebagai MPA, ialah syarikat rangkaian radio Malaysia yang dimiliki oleh konglomerat media dan hiburan Malaysia, Media Prima.

## Profil syarikat
Rangkaian Radio Media Prima mengendalikan lima stesen radio komersial – Eight FM (dahulunya dikenali sebagai Wanita FM, One FM dan 8FM), Kool FM (dahulunya dikenali sebagai Buletin FM dan Kool 101), Fly FM, Hot FM, Molek FM dan platform siniar – Audio+ (dahulunya dikenali sebagai Ais Kacang). Tidak seperti Astro Radio dan Radio Televisyen Malaysia (RTM) yang memiliki stesen radio berbahasa Tamil, Media Prima tidak mempunyai stesen radio bahasa Tamil.

Rangkaian Radio Media Prima dijenamakan semula sebagai Ripple pada Oktober 2018 yang menggabungkan media digital, penyiaran dan perdagangan. Ripple berhubung dengan penonton melalui muzik, hiburan dan gaya hidup, melalui pendekatan massa dan hubungan khusus, selain memanfaatkan jurang dalam khalayak penyiaran yang ada dengan pelancaran tujuh aset digital baru - Dhia, Donna, Lunaria, The Laki, Likely, Chapters dan Wakeke. 

Pada 2 Ogos 2021, Ripple bertukar nama kepada Media Prima Audio bersempena penjenamaan semulanya untuk tampil kompetitif serta hala tuju lebih strategi, dengan menjadikan industri penyiaran radio kembali meriah selain pemerkasaan kandungan agar lebih terkini dan mantap. 

## Senarai stesen

## Lihat juga
* Senarai stesen radio di Malaysia
* Astro Audio – pesaing utama Media Prima Audio
* Star Media Radio Group – pesaing utama Media Prima Audio

## Rujukan

## Pautan luar
* 
* Laman web Eight FM
* Laman web Kool FM
* Laman web Fly FM
* Laman web Hot FM
* Laman web Molek FM
Karanaan (kawasan negeri)

**Karanaan** ialah sebuah kawasan negeri di Sabah, Malaysia yang diwakili dalam Dewan Undangan Negeri Sabah. Kod bagi kawasan pilihan raya ini ialah N37. Kawasan ini dimandatkan mengembalikan seorang ahli kepada Dewan Undangan di bawah sistem undi pemenang undi terbanyak.

## Sejarah perwakilan

## Keputusan pilihan raya

 

 

## Rujukan

## Pautan luar
*
Saudi Railways Organization

**Saudi Railways Organization** (SRO) () ialah salah satu daripada dua syarikat milik kerajaan Arab Saudi yang mengendalikan rangkaian kereta api negara bersama dengan Saudi Railways Company. SRO mengendalikan rangkaian landasan kereta api dengan panjang keseluruhan sekitar 1,380 kilometer. Rangkaian ini terdiri daripada dua talian utama; sebatang jalur penumpang sejauh 449 km yang menghubungkan kota Dammam dengan Riyadh, dan jalur pengangkutan 556 km yang menghubungkan Pelabuhan Raja Abdul Aziz di Dammam dengan Riyadh. Terdapat rancangan untuk memperluas jaringan ke pelabuhan Laut Merah di Jeddah dan akhirnya ke sempadan Jordan, Yaman dan mungkin sampai ke Mesir. Kelulusan untuk menggabungkan kedua-dua pertubuhan telah diumumkan pada Februari 2021.

## Rujukan

## Pautan luar
* Laman rasmi
Bandar Ekonomi Raja Abdulaziz

**Bandar Ekonomi Raja Abdullah** (**KAEC**, ; ) ialah sebuah projek mega yang diumumkan pada tahun 2005 oleh Raja Abdullah ibn Abdulaziz Al Saud, bekas raja Arab Saudi. Dengan keluasan pembangunan sebanyak 173 km² (6.68 batu persegi), bandar ini terletak di sepanjang pantai Laut Merah, sekitar 100 km di utara Jeddah, pusat komersial Arab Saudi. Bandar ini juga berjarak kira-kira satu jam 20 minit dari kota Makkah, 3 jam dari Madinah dengan kereta dan satu jam dari semua ibu kota Timur Tengah dengan kapal terbang. Jumlah kos bandar ialah kira-ira SR 207 bilion, dengan projek itu dibina oleh Emaar Properties. Bandar ini dibina bersama dengan empat bandar baru di Arab Saudi untuk mengawal kebanjiran dan kesesakan di bandar-bandar sedia ada.

## Rujukan